Lion (moeda escocesa)

Lion de Roberto III (1390-1406)260x260pxROBERTVS : DEI : GRACIA : REX : SCOTTORVM; armas reais.XPC : REGNAT : XPC : VINCIT : XPC : IMPERAT, Santo André crucificado, con dúas flores de lis.Lion. (= 5 xilins). AU. 27 mm. 4 g. "1 Lion - Robert III". Numista.

O lion (voz inglesa; en galego: "león") coñecido tamén como coroa escocesa, era unha moeda escocesa de ouro introducida por Roberto III (1390-1406), inicialmente co valor de 5 xilins ou 1/4 da libra escocesa."Lion2". En Dictionary of the Scots Language. 2004. Scottish Language Dictionaries Ltd."Lion". En Frey, A. R. (1916). Páxina 135.Stewart, I. (1955).

O seu nome provén da representación do león heráldico do seu anverso, que forma parte do escudo de armas de Escocia e é un dos seus símbolos nacionais.Klütz, K. (2004).

A moeda de medio lion recibe a denominación de demy."Demy". En Dictionary of the Scots Language. 2004. Scottish Language Dictionaries Ltd."Demy". En Frey, A. R. (1916). Páxina 63.

 Historia 

 Roberto III a Xacobe IV 
A primeira moeda con este nome foi cuñada por Roberto III (1390-1406), co valor de 5 xilins.Stewart, I. (1955). Páxinas 37-40.

Nunha primeira emisión, no período 1390-1403, a moeda tiña un diámetro de 27 mm e un peso de arredor de 60 grans (ca. 4 gramos), cunha lei de 22 quilates, en tanto que na segunda etapa o peso se reduciu a 38 grans (2,452 gramos) e o diámetro a 14 mm, mantendo a mesma lei. Esta redución de peso foi paralela a outra equivalente da moeda de prata."1 Lion - Robert III (Heavy Coinage, 2nd Issue)". Numista."1 Lion - Robert III Light Coinage, Type II". Numista.

O motivo principal do anverso é o escudo escocés coroado, co habitual león rampante, que lle deu nome á moeda. Esta tipoloxía imitaba a do écu á la couronne, cuñado  en 1385 por Carlos VI de Francia. A lenda do anverso é ROBERTVS DEI GRACIA REX SCOTTORVM ("Roberto, pola graza de Deus, rei dos escoceses")."Coin (obverse), lion, from reign of Robert III ". National Museums Scotland.

No reverso está representado o protector de Escocia, Santo André, crucificado e flanqueado por dúas flores de lis, motivo polo que, en ocasións, estas moedas son coñecidas tamén como Saint Andrew.Belaubre, J. (1996). A lenda da primeira emisión era a mesma que a da moeda francesa, XPC REGNAT XPC VINCIT XPC IMPA ("Cristo reina, Cristo conquista, Cristo manda"), en tanto que na segunda emisión foi cambiada por DNS : P:TECTOR MS LIBERAT MS ("Deus é o meu protector e o meu redentor").

A mesma moeda foi retomada por Xacobe II (1437-1460), cun peso de 3,5 gramos e agora dotada dun valor de 10 xilins ou media libra escocesa, coa mesma tipoloxía e as mesmas lendas que o lion da primeira emisión do seu antecesor."1 Lion - James II". Numista.

Tamén Xacobe IV (1488-1513) cuñou o lion de ouro, nesta ocasión cun valor de trece xilins e catro peniques."Scottish Coins ". Elks, K. Coinage of Great Britain. Celtic to Decimalisation. Part 12.

 María Estuardo (1542-1567) 
½ Lion de María Estuardo (1542-1567)220x220pxMARIA · D · G · R · SCOTORVM; escudo coroado.DILIGETE IVSTICIAM 1553, monograma REGINA MARIA.½ lion. (= 22 xilins). AU. 21 mm. 4 g. 

O lion emitido a nome de María I (1542-1567) achega cambios substanciais na súa tipoloxía. A moeda, agora cun peso 78,52 de grans (ca. 5,01 gramos) e unha lei de 22 quilates, pasou a valer 44 xilins.Stewart, I. (1955). Páxinas 80 e seguintes."44 Shillings - Mary I 1st Period, 1st Issue". Numista.

Este novo lion foi cuñado en 1553 no marco da primeira serie de emisións de María, con anterioridade ao seu matrimonio co Delfín de Francia, Francisco II. No seu anverso amosa o escudo de Escocia coroado, flanqueado polas letras I e G, correspondentes a Iacobus Gubernator (James Hamilton, duque de Châtellerault e segundo conde de Arran), o rexente durante os primeiros anos da raíña María.Franklin, D. B. (1995). The Scottish Regency of the Earl of Arran: A Study in the Failure of Anglo-Scottish Relations. Edwin Mellen Press. ISBN 978-0773489714 A lenda é MARIA · DEI · GRA · R · SCOTORVM ("María, pola graza de Deus, raíña dos escoceses"). O motivo principal do reverso é un monograma coroado formado polas letras de REGINA MARIA, rodeado pola lenda DILIGIT · IVSTICIAM · ("Amade a xustiza"), e a data de 1553.

Xunto co lion, María I cuñou tamén na mesma data o medio lion, de 22 xilins, con idéntica tipoloxía e coa metade de peso. "22 Shillings - Mary I 1st Period". Numista.

 Xacobe VI 

Outra moeda de ouro co nome de lion foi o coñecido como lion noble (ou angel escocés), introducido en 1584 por Xacobe VI (1567-1625) durante a súa cuarta serie de emisións (1582-1588).Stewart, I. (1955). Páxinas 94 e 95. O anverso desta nova moeda está caracterizado pola figura dun gran león coroado en posición sedente, cunha espada e un cetro en senllas gadoupas dianteiras, rodeado pola lenda POST 5 & 100 PROA' INVICTA MANENT HEC. No reverso reprodúcese unha cruz cuxos brazos están formados polo monograma I R (Iacobus rex) e un S no centro, coa lenda DEVS IVDICIVM TVVM REGI DA e o ano de emisión."Fourth Coinage: Lion Nobles". E n Holmes, N. M. McQ. (2006). Láminas 54-55."Modern coin - HCR41678: Lion Noble". Ashmolean Museum. Oxford.Ficha da moeda ". National Museums Scotland.

O valor desta moeda era de tres libras escocesas e 15 xilins (ou 75 xilins escoceses). Medía 31,8 mm de diámetro e tiña un peso de 78,5 grans (ca. 5 gramos). 

 Notas 

 Véxase tamén 

 Outros artigos 

 Libra escocesa
 Moeda escocesa

 Bibliografía 

 Bateson, D, (1987). Scottish Coins. Shire Publications Ltd. ISBN 0-85263-847-7

 Belaubre, J. (1996). Dictionaire de Numismatique médiévale occidentale. París. Léopard d'Or. ISBN 2-86377-121-3
 Burns, E. (1887). The Coinage of Scotland. Volume I, volume II, volume III. Black, Edimburgo.

 De Cardonnel, A. (1786). Numismata Scotiæ or a series of the scottish coinage, from the reign of William the Lion to the Union. Edimburgo. G. Nicol.
 Frey, A. R. (1916). A dictionary of numismatic names; their official and popular designations. American Journal of Numismatics. Vol 50.
 Grueber, H. (1899). Handbook of the Coins of Great Britain and Ireland in the British Museum. Londres. [Reimpresión en 1970; ISBN 1-4021-1090-1]
 Holmes, N. (1998). Scottish Coins. Edimburgo. NMS Publishing. ISBN 1-901663-02-7
 Holmes, N. (2006). Sylloge of Coins of the British Isles. 58. Scottish Coins in the National Museum of Scotland, Edinburg. Part I. Oxford University Press. ISBN 0-19-726328-3
 Klütz, K. (2004). Münznamen und ihre Herkunft. Viena. Moneytrend Verlag. ISBN 3-9501620-3-8
 Lindsay, J. (1845). A view of the coinage of Scotland. Cork.
 Mackay, J.; Mussel, J. (2016). Coin Price Guide to British Coins. Token Publishing Ltd.
 Martinori, E. (1915). La moneta. Vocabolario generale . Roma. Istituto italiano di numismatica.
 Seaby, P.; Purvey, F. (1984). Coins of Scotland Ireland and the Islands. Sanford J. Durst. ISBN 978-0900652646
 Stewart, I. (1955). The Scottish Coinage. Londres. Spink & Son.

 Ligazóns externas 

 Scottish Coins

Categoría:Moedas de Escocia
Categoría:Moedas de ouro
Categoría:Moedas fóra de curso